ข้อใดกล่าวถึง New Concept Retail ประเภท Omni-channel ได้ถูกต้อง
1. การขายตรงถึงผู้บริโภค โดยไม่ผ่านตัวแทนค้าส่งค้าปลีก
2. ขนาดร้านค้าที่เคยเล็กต้องขยายให้ใหญ่
3. ค้าปลีกยุคใหม่ต้องครบสูตรทั้งออนไลน์และออฟไลน์ เพื่อมอบประสบการณ์ใหม่ๆ ให้กับลูกค้า
4. ช่องทางการจัดจำหน่ายจางหายไปกลายมารวมกันหมด
คำตอบได้แก่ 3.  เนื่องจาก เพราะ Omni-channel เป็นค้าปลีกยุคใหม่ที่ต้องครบสูตรทั้งออนไลน์และออฟไลน์ เพื่อมอบประสบการณ์ใหม่ๆ ให้กับลูกค้า พูดง่ายๆ คือ ต้องเชื่อมต่อประสบการณ์ช้อปปิ้งออฟไลน์และออนไลน์เข้าด้วยกันแบบไร้รอยต่อ แต่นั่นไม่พอ ค้าปลีกจะต้องมีแอปพลิเคชันเชื่อมต่อการค้าขาย การชำระเงิน การจัดส่งสินค้าที่มีให้เลือกหลากหลาย รวมทั้งเป็นช่องทางการสื่อสาร และบริการลูกค้าเชื่อมโยงเป็นหนึ่งเดียว ซึ่งจะช่วยรวบรวมข้อมูลทั้งหมดของลูกค้าเอาไว้ เพื่อทำให้การเข้าถึงข้อมูลเป็นไปอย่างง่ายดายและรวดเร็ว จากนั้นจะพัฒนาไปสู่การเป็นซูเปอร์แอป มีทุกอย่างในแอปเดียว

ส่วนข้ออื่น ๆ กล่าวถูกต้องดังนี้

- Blurring of Channel ช่องทางการจัดจำหน่ายจางหายไปกลายมารวมกันหมด ปัจจุบันแม้ผู้บริโภคจะไปยืนหน้าร้าน แต่ก็เข้าส่องเช็กราคาเว็บไซต์ก่อนซื้อ นอกจากนี้ยังพบว่า 37% ของผู้บริโภคใช้โซเชียลมีเดีย เพื่อเช็กข้อมูลสินค้าและแบรนด์ก่อนตัดสินใจซื้อ ส่วนหน้าร้านเป็นเพียงโชว์รูมทำหน้าที่สร้างประสบการณ์กับลูกค้า รวมถึงกระบวนการส่งมอบดิลิเวอรี่จะเป็นปัจจัยในการสร้างความพึงพอใจ ซึ่งดิลิเวอรี่ในที่นี้ไม่ได้หมายถึงการส่งสินค้าถึงบ้านเท่านั้น แต่หมายถึงการส่งมอบในทุกกระบวนการในทุกช่องทาง

- Resizing ขนาดร้านค้าที่เคยเล็กต้องขยายให้ใหญ่ ที่เคยใหญ่ก็ต้องหดตัวให้เล็กลง เช่น ไฮเปอร์มาร์เก็ตที่เคยมีพื้นที่ 8,000-12,000 ตร.ม. ลดลงเหลือ 4,000-6,000 ตร.ม. โดยเทคโนโลยีดิจิทัลอย่าง Meta, VR  และ AR เข้ามาซัพพอร์ตระบบ ทำให้ไม่ต้องมีพื้นที่เก็บสต๊อกสินค้าเยอะ ในขณะที่ร้านสะดวกซื้อที่เคยมีพื้นที่ 80-100 ตร.ม. ก็จะขยายใหญ่เป็น 200-300 ตร.ม. มีที่จอดรถสะดวกสบาย โดยไม่จำเป็นต้องอยู่บนถนนใหญ่

- B2C หรือ Subscription เป็นการขายตรงถึงผู้บริโภค โดยไม่ผ่านตัวแทนค้าส่งค้าปลีก เพราะออนไลน์สามารถขายตรงถึงลูกค้าได้เลย ผู้ที่ได้รับผลกระทบอย่างพ่อค้าคนกลางต้องเร่งปรับตัวอย่างเร่งด่วน ส่วน B2B ก็อยู่ในเทรนด์เช่นกัน ต่อไปจะเริ่มเห็นแพลตฟอร์มมาร์เก็ตเพลสเจาะกลุ่ม Business กันเองมากขึ้น